Diari Oficial de la Generalitat Valenciana


Sumari del DOGV 3871, del 06-11-2000 (2000/8434)

RESOLUCIÓ de 22 de setembre de 2000, del conseller d'Obres Públiques, Urbanisme i Transports, d'execució de sentència número 498, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8434


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 22 de setembre de 2000, del conseller d'Obres Públiques, Urbanisme i Transports, d'execució de sentència número 498, del Tribunal Superior de Justícia de la Comunitat Valenciana. [2000/Q8434]
  
«Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 2.034/1991, interposat per la Urbanizadora Calpe, SA, contra la Resolució de 8 de març de 1991, del conseller d'Obres Públiques, Urbanisme i Transports, per la qual s'aprovava definitivament la revisió adaptació del Pla General d'Ordenació Urbana de Xàbia en l'àrea de la Granadella i el sòl urbanitzable programat residencial intensiu i contra la desestimació del recurs de reposició interposat contra l'anterior resolució, s'ha dictat sentència número 498, en data 22 de juny de 1994, la part dispositiva de la qual diu així:
  
Decidim: que estimant el recurs contenciós administratiu interposat per Urbanizadora Calpe, SA, contra la Resolució de 8 de març de 1991, del conseller d'Obres Públiques, Urbanisme i Transports, per la qual s'aprovava definitivament la revisió adaptació del Pla General d'Ordenació Urbana de Xàbia en l'àrea de la Granadella i el sòl urbanitzable programat residencial intensiu; i contra la desestimació presumpta del recurs de reposició contra l'anterior interposat. Atés que classificava els terrenys de la seua propietat situats en la zona de la Granadella, com a sòl no urbanitzable ecologicopaisatgístic. Els declarem contraris a dret, els anul·lem i deixem sense efecte. Reconeixem el dret de la demandant perquè els terrenys a què es fa referència siguen classificats com a sòl urbà. Sense fer expressa imposició dels costos processals».
  
Vista la sentència de 10 d'abril de 2000, de la Secció Cinquena de la Sala Contenciosa Administrativa del Tribunal Suprem, dictada en el recurs de cassació número 7.897/1994, per la qual s'acorda:
  
«Declarem que no correspon el recurs de cassació número 7.897/94, i condemnem el recurrent en els costos d'aquest».
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus termes l'expressada sentència ferma número 498 de 22 de juny de 1994, del Tribunal Superior de Justícia de la Comunitat Valenciana».
  
Aquesta notificació és transcripció exacta de la resolució original que consta en l'expedient.